Exqrch/javanese-Komodo-pixelgpt huggingface dataset:
Piranti rèspirasiné yaiku trakea kang nyabang menyang kabèh pérangan awaké
Kéwan kang kalebu ing ordho Chilopoda yaiku klabang
Klabang yaiku kéwan "predator" kang mangan kéwan-kéwan cilik
Mangsané dipatèni nganggo racun
Klanjer racun iku ana ing piranti lambéné
Kéwan iki nggolèk pangan ing wayah bengi
Awak Chilopoda dhapuré bunder ndawa lan duwé ros (sègmèn) kang akèh
Awaké ditutupi lapisan kang ngandhut "garam kalsium" lan wernané mengkilap
Endhasé nduwé sepasang mripat tunggal, sepasang antena cendhèk, lan sepasang mandibula
Toraks Chilopoda kawangun saka patang ros kang saben ros nduwé sepasang sikil, kajaba ing ros kang sapisan
Kéwan iki nduwé abdomen kang dawa kang kawangun saka 25 nganti 100 ros, gumantung jinis spèsièsé
Saben ros ana rong pasang spirakel, ostia (luwangan), ganglion saraf, lan rong pasang sikil
Piranti réprodhuksi Diplopoda diarani "gonopod", kang ana ing ros kaping pitu
Fertilisasiné kanthi cara internal.
Kéwan kang wadon nggawé susuh kanggo nyimpen endhogé
Kéwan Diplopoda padatan urip ing panggonan kang peteng lan lembab, kaya ing ngisor watu utawa kayu kang ora kena sinar srengéngé
Kéwan kang éwoning Diplopoda yaiku luwing
Ing endhasé ana sepasang antena lan ing aben ros awaké dijangkepi sepasang sikil
Luwing mangan tetuwuhan kang wis mati lan seneng panggonan kang lembab lan peteng
Ing kaanan kang mbebayani, luwing ngruntelaké awaké
Luwing kalebu kéwan ovipar (ngendhog).
Konsili Vatikan I Konsili Vatikan I dipunimpunaken déning Paus Pius IX lumantar bula kapausan "Aeterni Patris" nalika tanggal 29 Juni 1868
Sidhang Sepindhah dipunleksanaaken ing Basilika Santo Petrus tanggal 8 Dhésèmber 1869
Konsili puniki wujud konsili ékumènis kaping kalih dasa kanggé Gréja Katulik Roma, ingkang dipundhatengi mèh 800 pimpinan gréja
Tujuan utami Paus ngimpunaken Konsili puniki inggih punika kanggé pikantuk konfirmasi dhumateng sikap ingkang sampun dipuntetepakenipun salebetipun "Syllabus Errorum" (1864), ingkang ngutuk sarangkéan aliran rasionalisme, liberalisme, lan materialisme
Tujuan Konsili puniki sasanèsipun pangutukan puniku, inggih punika kanggé ndhéfinisiaken dhoktrin prakawis gréja
Salami tigang Sidhang, kelampahan dhiskusi lan pasarujukan dhumateng namung kalih konstitusi: "Dei Filius" (Konstitusi Dhogmatis prakawis Iman Katulik, ingkang isinipun ing antawisipun iman Katulik bilih Alkitab dipuninpirasiaken déning Allah) lan "Pastor Aeternus" (Konstitusi Dhogmatik Sepindhah Gréja prakawis Kristus, njlèntrèhaken prakawis kautaman lan infalibilitas Biskop Roma nalika saweg maringaken dhogma)
Dhéfinisi infalibilitas paus sanès wujud agèndha orisinil kanggé dipundhiskusiaken (Pius IX rumaos bilih boten pantes kanggé panjenenganipun kanggé nglebetaken topik mau salebetipun agèndha), nanging énggal-énggal dipuntambahaken sasampunipun konsili dipunwiwiti
Perkawis puniki dados kontrovèrsial, boten amargi kathah ingkang boten pitados bilih Paus boten saged salah, nanging amargi kathah-kathahipun rumaos bilih dhoktrin kasebat bèoten kedahipun dipundadosaken minangka dhogma resmi
John Henry Newman, minangka conto, nélakaken bilih dhéfinisi formal kados puniku saged njalari kathah tiyang bakal nilar imanipun
Sapérangan kuwatos bilih prakawis puniki badhé mijilaken kacubriyan énggal bilih tiyang Katulik gadhah kasetyan gandha
Pandhangan puniki dipunajengaken déning kalih pratiga Biskop Amérikah Sarékat lan kathah saking Prancis lan Jerman
Kathahipun 60 anggota Konsili salajengipun mundhut sikap absèn kanthi nilar Roma sadinten sadèrèngipun pamundhutan swantun
Biskop Agung Antonio Maria Claret (ing tembe wingking ingkanonisasi), ssatunggiling tiyang saking pangadilan karajan Spanyol lan pangadeg saking Misionaris Putra-Putra Manah Maria Imakulata (Misionaris Claretian), kanthi "keras" ngutuk "pangujatan lan bidhah ingkang dipunpocapaken ing inggil lanté salebetipun Konsili puniki," lan wujud salah satunggal pambéla paling kiyat saking isu infalibilitas paus lan kautaman Tahta Suci Roma
Panjenenganipun inggih punika satunggal-satunggalipun anggota Konsili ingkang dipunkanonisasi dados Santo (dipunbéatifikasi taun 1934 lan dipunkanonisasi déning Paus Pius XII taun 1950)
Salajengipun panjenenganipun tilar donya ing biara Cistercian ing Fontroide, Prancis, tanggal 24 Oktober 1870
Pirembagan lan pasetujon prakawis konstitusi kasebat mijilaken kontrovèrsi sérius ingkang mbeta dhumateng pangunduran dhiri saking tiyang-tiyang ingkang ing tembé wingking dipuntepangi minangka Gréja Katulik Lami
Pecahipun perang Prancis-Prussia dumados ing tengah-tengahipun mangsa Konsili, njalari dipuntundha akibat dhawahipun Roma, lan Konsili puniki pungkasanipun boten naté dipunterasaken
Konsili puniki kanthi resmi boten naté dipuntutup dumugi mapuluh-puluh taun salajengipun, lan kanthi resmi dipuntutup nalika weldal persiapan Konsili Vatikan II
Asil saking Konsili Vatikan I puniki nedahaken kamenangan obahan Ultramontanisme ingkang nyengkuyung pamaréntahan séntral Vatikan kanggé Gréja Katulik
Konsili Vatikan II Konsili Ékumènis Vatikan II (1962-1965), inggih punika satunggiling Konsili Ékumènis angka 21 saking Gréja Katulik Roma ingkang dipunbikak déning Paus Yohanes XXIII nalika tanggal 11 Oktober 1962 lan dipuntutup déning Paus Paulus VI tanggal 8 Dhésèmber 1965
Pambikaan Konsili punika dipunrawuhi déning dumugi 2540 biskop Gréja Katulik Roma sadonya (utawi ugi dipunsebat para Bapa Konsili), 29 pangamat saking 17 Gréja sanès, lan para undhangan ingkang sanès Katulik
Salaminipun mangsa Konsili punika, dipunwontenaken sekawan périodhe sidhang ing pundi gunggung Biskop ingkang rawuh langkung kathah lan asalipun saking langkung kathah nagari tinimbang konsili-konsili sadèrèngipun
Gunggung dhokumèn ingkang dipunasilaken ugi langkung kathah lan dhampak prabawaipun dhumateng kagesangan Gréja Katulik langkung ageng saking prastawa pundi kémawon sasampunipun jaman réformasi nalika abad XVI
Salaminipun taun 1950an, studi téyologi lan biblikal Roma Katulik milai nglebeti pambaruan wiwit sasampunipun Konsili Vatikan I dumugi nglebeti abad kalih dasa
Liberalisme punika mijil saking para téolog kados déné Yves Congar, Karl Rahner, lan John Courtney Murray ingkang ngupados cara kanggé ngintegrasikaken pengalaman manungsa modhèren kanthi dhogma Kristiani, tokoh sanèsipun inggih punika Joseph Ratzinger (sapunika Paus Benediktus XVI) lan Henri de Lubac ingkang ugi minginaken pangertosan ingkang langkung akurat babagan Injil lan nganggep para Bapa Gréja awalipun minangka sumber pambaruan
Ing wekdal ingkang sami, para biskop sadonya ngadhepi tantangan ingkang ageng sanget saking éwah-éwahan pulitik, sosial, ékonomi, lan tèhnik
Sapérangan biskop ngusulaken éwah-éwahan salebetipun struktur lan praktèk gréjawi kanggé ngadhepi tantangan-tantangan wau
Ing antawisipun pangusul punika ingkang paling kaorganisasi inggih punika golongan biskop Walandi lan Jerman ingkang dipuntepangi minangka para Biskop Rhine
Konsili Vatikan I sampun rampung mèh satunggal abad sadèrèngipun kanthi prématur amargi pecahipun perang Prancis-Prussia
Salebetipun konsili punika, isu-isu prakawis pastoral lan dhogma boten saged dipunrembag akibat perang kasebat, lan nampung sempat ngasilaken satunggiling dhogma prakawis Infabilitas Paus
Paus Yohanes XXIII salajengipun kanthi boten kadugi mutusaken kanggé ngimpunaken Konsili namung salebetipun wekdal kirang saking tigang wulan sasampunipun pangangkatanipun nalika taun 1959
Salebetipun satunggiling dhialog prakawis konsili, panjenenganipun dipunwawancarai kénging menapa konsili punika perlu dipunlampahaken
Paus dipunlapuraken mbikak satunggiling jendhéla lan ngandika, "Kula kepéngin mbikak jendhéla Gréja saéngga kita saged mirsani medal lan tiyang ingkang wonten ing njawi saged mirsani mlebet." Panjenenganipun ngundang ugi gréja-gréja Kristen sanèsipun kanggé ngintunaken pangamat dhumateng Konsili wau
Undangan punika dipunsambet saé déning kalih gréja Protèstan lan Ortodoks
Gréja Ortodoks Ruslan ing ngandhèap kakuwatosan dhumateng Pamaréntahan Kuminis Sovyèt, nyambet undangan kasebat namung nalika sampun dipunyakinaken bilih Konsili punika badhé asifat apulitik
Cecawis Konsili, ingkang mbetahaken wekdal langkung saking kalih taun, dipunleksanakaken déning 10 Komisi Khusus, dipunbiyantu déning tiyang-tiyang saking médhia massa lan "Christian Unity", sarta satunggiling Komisi Séntral minangka koordhinator sadaya
Golongan punika kathah-kathahipun kapérang saking anggota Kuria Romawi
Komisi ngasilaken 987 proposal konstitusi lan dhékrit (dipuntepangi minangka "schemata" utawi "Skema") ingkang dipuntujokaken kanggé dipunsuwunaken pasarujukan Konsili
Ing awalipun dipunajengaken bilih ing tembé wingking nalika Konsili kaleksanan, badhé dipunbentuk satunggiling Komisi énggal ingkang badhé nglajengaken pedamelan Komisi Cecawis punika
Nanging makaten, sadaya Skéma ingkang sampun dipunsiapaken punika boten dipunsarujuki sakedhik kémawon déning anggota Konsili lan lajeng damel Skéma ingkang énggal
Sidhang-sidhang Umum Konsili dipunleksanakaken ing mangsa palastra salaminipun sekawan taun salajengipun (salebetipun 4 sidhang) inggih punika ing taun 1962 dumugi taun 1965
Ing njawi mangsa sidhang, Komisi-Komisi Khusus Konsili dipunbentuk kanggé ngrembag lan mriksa asil-asil makarya para biskop lan nyawisaken sidhang salajengipun
Sidhang dipunleksanakaken salebetipun Basa Latin ing Basilika Santo Petrus, ing pundi pirembagan lan pendhapat dipunnyatakaken minangka "wadi"
Asil Konsili satemenipun dipunkerjakaken salebetipun pepanggihan-pepanggihan komisi sanèsipun (mungkin dipunleksanakaken salebetipun basa sanès), sarta salebetipun pepanggihan informal lan pepanggihan sosial sanèsipun ing njawi konsili ingkang saleresipun
Kathahipun 2.908 priya (dipunanggep minangka para Bapa Konsili) kacathet gadhah hak swantun salebetipun Konsili wau
Para Bapa Konsili punika kalebet sadaya Biskop lan para Superior saking Ordho-Ordho Réligius priya
Kathahipun 2.540 tiyang mundhut pérangan salebetipun Sidhang Pambikaan, saéngga ndadosaken minangka pepanggihan Konsili paling ageng ing salaminipun sajarah gréja.
Gunggung ingkang rawuh variasi ing saben Sidhangipun antawis 2.100 dumugi langkung saking 2.300 tiyang
Minangka tambahan, sapérangan "periti" (Latin kanggé para "ahli") ugi rawuh minangka konsultan téyologi
Golongan "periti" punika salajengipun gadhah prabawa ingkang ageng sainget sairing kaliyan lelampahan Konsili
Kathahipun 17 gréja-gréja Ortodoks lan dhénominasi Protèstan ugi ngintunaken pangamat-pangamatipun
Ikhtisar Dhokumèn Konsili Vatikan II
Konsili Vatikan II ngasilaken 16 Dhokumèn, kapérang saking 4 Konstitusi, 9 Dhékrit, lan 3 Pranyatan: Pranala njawi Dhokumèn-dhokumèn Vatikan II salebetipun basa Indonésia Pranala njawi
Kategori:Konsili Gréja Katulik Roma Kategori:Tahta Suci Kategori:Artikel mawa basa krama
Lelara Alzheimer Alzheimer minangka lelara neurodegeneratif ingkang wiwitanipun alon lan dados langkung parah wekdal lumampah
Alzheimer nyumbang 60-70% kasus demensia
Gejala awal ingkang paling umum saking lelara Alzheimer inggih punika kangelan ngelingi kedadosan ingkang nembe kalampahan
Minangka lelara punika maju, gejala saged kalebet masalah basa, disorientasi, owah-owahan swasana ati, kurang motivasi, nglirwakaken dhiri, lan masalah prilaku
Tiyang ingkang kaserang lelara Alzheimer asring mundur saking kulawarga lan masyarakat minangka kondisi dados langkung parah
Wekdal lumampah, lelara Alzheimer ngasilaken ilangipun fungsi badan lan pungkasanipun nyebabaken pati
Wekdal urip rata-rata sawise diagnosa lelara Alzheimer inggih punika tigang ngantos 9 taun, sanadyan punika saged beda-beda
Informasi punika kedah dipunanyari
Sebabipun Alzheimer mboten dipunpangertos kaliyan sae
Nanging, lelara menika gadhah gandhengan kaliyan akèh faktor risiko lingkungan lan genetik
Faktor risiko genetik ingkang paling ageng asalipun saking varian gen apolipoprotein E
Faktor risiko sanèsipun kanggé Alzheimer kalebet gadhah riwayat cidera sirah, depresi klinis, lan tekanan darah ingkang dhuwur
Prosesi majuning Alzheimer kalebet pembentukan plak amiloid, tangles neurofibrillary, lan ilangipun sambungan antaraneuron ing otak
Diagnosa kemungkinan Alzheimer dipun-ginakaken adhedhasar riwayat lelara lan tes kognitif, kanthi panggunaan pencitraan medis lan tes getih kanggé mbedakaken sebab sanèsipun
Gejala awal Alzheimer asring dipun-salahartèkaken minangka sepuhipun otak ingkang lumrah
Diagnosa pasti Alzheimer mbutuhaken pemeriksaan jaringan otak, ingkang namung saget dipunlaksanakaken sawisé tiwas
Ing wekdal punika, wonten sawetawis pilihan pengobatan kangge ngladosi gejala lelara demensia, nanging dereng wonten kang saged mandhegaken utawi mbalikaken progresi lelara punika
Kangge ngladosi gejala kanthi sementara, diet sehat, aktivitas fisik, lan kegiatan sosial dipunanggep migunani, saha saged mbantu nyuda resiko penurunan kognitif lan Alzheimer
Nanging, tiyang kang kaserang lelara punika saya suwe saya butuh pitulungan saking tiyang sanes, ingkang asring dados bebanten kangge para perawat
Bebanten kangge perawat punika saged kalebet tekanan sosial, psikologis, fisik, lan ekonomi
Program latihan fisik ugi dipunanggep migunani kangge mbantu aktivitas saben dinten lan potensial kangge ningkataken asil
Sanajan mangkono, panggunaan antipsikotik kangge ngladosi masalah prilaku utawi psikosis amargi demensia kadhang kala dipunanggep, nanging punika saged nambah resiko pati ingkang langkung awal
Ing taun 2020, wonten kinten-kinten 50 yuta tiyang ing donya ingkang gesang kalihan lelara Alzheimer
Lelara menika asring wiwitanipun ing tiyang ingkang sampun langkung saking 65 warsa, nanging wonten ngantos 10% kasus ingkang minangka awal wiwitan, mangaruhi tiyang ingkang umuripun antawisipun 30 ngantos tengahan 60-an warsa
Kirang langkung 6% tiyang ingkang umuripun langkung saking 65 warsa kapangaruhan dening lelara Alzheimer, kanthi wanita langkung asring kapangaruhan tinimbang lanang
Lelara menika dipunjenengi miturut Alois Alzheimer, satunggiling psikiater lan patolog Jerman ingkang sepisanan njlentrehake ing taun 1906
Biaya global taunan kanggé lelara Alzheimer dipunkira-kira ngantos US$1 triliun
Alzheimer ugi dados sebab kaping pitu paling dhuwur saking pati ing Amerika Serikat.
Aspal Aspal inggih punika bahan hidro karbon asipat kelèt ("adhesive"), warnanipun cemeng radi soklat, kedhap toya lan visoelastis
Aspal asring ugi dipunsebut bitumen inggih punika bahan pangiket ing campuran beraspal ingkang mupangatipun minangka lapis lumahan lapis pangatosan lentur
Aspal asalipun saking aspal alam (aspal buton) utawi aspal lenga (aspal ingkang asalipun saking lenga bumi)
Kanthi dhasar konsistènsinipun, aspal saged dipunklompokaken dados aspal padhet, lan aspal cuwèr
Aspal utawi bitumen inggih punika satunggaling cuwèran kenthel minangka senyawa hidrokarbon kanthi sekedhik ngandhut sulfur, oksigèn, lan klor
Aspal minangka bahan pangiket ing pangatosan lentur ingkang asipat viskoelastis
Aspal ingkang asipat padhet ing suhu ruwang lan asipat cuwèr nalika dipunpanasaken.
Sénat Sénat ya iku badan deliberatif kang racaké minangka majelis tinggi saka badan lègislatif ing nagara kang nganut sistem dua kamar kaya ta Amérika Sarékat lan Australia
Anggota senat mau senator
Indonésia naté duwé senat nalika mbentuk Républik Indonésia Serikat
Ing Indonésia kerep disawlahartekke karo mahasiswa kang duwé keaktifan ing organisasi lingkungan kampus.
Kapuloan Kai Kapuloan Kai inggih punika kalebet salah satunggaling kapuloan Indonésia ingkang mapan wonten ing sisih "tenggara" kapuloan Maluku, ingkang kalebet provinsi Maluku
Kapuloan Kai mapan wonten ing "latitude" 5° 26' 39" S saha "longitude" 132° 59' 47" E
Kapuloan punika asring dipunsebat Nuhu Evav ("Kapuloan Evav") utawi Tanat Evav ("Negeri Evav") déning masarakat kapuloan Kai
Nanging masarakat ing pulo sanèsipun langkung remen nyebat kapuloan punika kanthi nama Kei utawi Kai
"Kai" punika sebatan saking jaman kolonial Indhiya Nèderlan, lan taksih dipun-ginakaken wonten ing buku-buku ingkang dipunserat mawi sumber-sumber jaman rumiyin
Kapuloan punika mapan wonten ing laladan sakitering Kepala Burung Papua, ing sisih wétan saking Kapuloan Aru, lan ing sisih wétan tadi lor saking Kapuloan Tanimbar
Wonten ing Kapuloan Kai, ugi dumunung pulo-pulo sanèsipun, ing antawisipun inggih makaten: Kaanan Fisik
Kapuloan Kai inggih kalebet kapuloan ingkang pulo-pulonipun kalebet pulo-pulo tektonik, ingkang maujud saking jinising watu ultrabasa saha sedimen, saha gadhah terumbu karang ingkang saged dipunangkat
Kapuloan Kai sajatosipun maujud saking jinis watu gamping
Déné iklim ingkang wonten ing kapuloan punika inggih tropis kanthi wontenipun "hutan hujan semi awet-ijo" ingkang kasebar ing laladan-laladan bukit ing Kapuloan Kai Besar
Ing kapuloan Kai, warga masarakat ingkang dumunung wonten ing pulo punika sampun langkung kathah saéngga namung kantun sakedhik habitat alami turahanipun
Déné ing Kai Besar pendhudhukipun dèrèng patos kathah dados alas ingkang wonten taksih wiyar saéngga boten katingal wonten prakawis ingkang langkung temenan
Wonten ing kepuloan Kai ingkang minangka pulo urut kaping kalih paling ageng ing laladan kepuloan ing sakitering Laut Banda, gadhah 18 spésies manuk sebaran ingkang kawates, saha sekawan saking wolulas jinis manuk ingkang wonten inggih manuk endemik Kai, kalebet manuk Kacamata Kai utawi ingkang gadhah nama latin 'Zosterops grayi" ingkang kalebet manuk endemik Kai Kecil saha manuk Kacamata Tual utawi ingkang gadhah nama latin
Tual utawi ingkang gadhah nama latin "Zosterops uropygialis]], ingkang kalebet manuk endemik Kai Besar saha Tual
Ing kapuloan Kai dèrèng wonten babar pisan kawasan knservasi alas saéngga ndadosaken alas-alas ing kapuloan Kai taksih gampil dipunjarah
Nanging sk punika pihak PHPA saha BirdLife-IP saweg ngawontenaken survey ing Kapuloan Kai ingkang badhé dipunupayakaken saged dipundamel kawasan konservsi ing Kai Besar kanthi ambanipun lahan kirang langkung 145.00 hèktar
Ing Kapuloan Kai masarakat ngginakaken tigang basa rumpun Austronesia
Basa-basa kasebat inggih punika Basa Kai ("Veveu Evav") ingkang dipun-ginakaken déning sapérangan ageng masarakat Kapuloan Kai, inggih punika dipun-ginakaken wonten ing 207 désa ing Kei Kecil, Kei Besar, lan pulo-pulo sakiteripun
Ingkang kaping kalih inggih punika Basa Kur ("Veveu Wadan") ingkang dipun-ginakaken déning masarakat désa Banda Eli ("Wadan El") lan Banda-Elat ("Wadan Elat") ing sisih kilèn lan timur laut Pulo Kei Besar
Ingkang kaping tiga inggih punika Basa Banda ingkang asalipun saking Kapuloan Banda
Nanging basa kasebat sampun boten dipun-ginakaken malih.
Bathara Kala Bathara Kala iku putra Sanghyang Manikmaya
Bathara iki kondhang ing ruwatan kang magepokan klawan wong-wong sukerta
Kanggo ngruwat kudu dianaké tanggapan wayang kulit Lakon Amurwakala
Kala duwé arti loro, ya iku: Lairé Bathara Kala
Kacaritaaké, Sanghyang Manikmaya lagi numpak Lembu Nandhini bareng Umayi, garwané
Ing ndhuwur samodra, Manikmaya sedya lambang asmara, nanging Umayi ora gelem
Kama kang metu banjur tumiba ing samodra lan dadi raseksa
Raseksa iku terus urip lan gawéyané mangan iwak-iwak samodra
Sanghyang Baruna, panguwasa samodra, ngadhep Suralaya supaya raseksa mau disingkirké
Iba kagèté, jebul para déwa padha ora kuwawa nandhingi
Sing bisa ngalahaké ya iku ramané dhéwé, Manikmaya (Bathara Guru)
Siyungé ditugel lan dadi keris Kalanadhah lan Kaladhita
Raseksa mau banjur dijenengi "Bathara Kala"
Kanggo gantiné, Kala diwènèhi wenang mangan wong-wong kang lair sukerta lan kang lali ing urip pradinan
Ing bathuké, Bathara Kala diwènèhi Rajah Kalacakra
Sapa kang bisa maca rajah mau ora bakal bisa dipangan Kala
Bathara Kala urip bareng Bathari Durga ing kahyangan Setra Gandamayit
Dhèwèké kang nurunaké raja-raja buta (raseksa)
Ing pedhalangan, Bathara Kala bisa dikalahaké déning Bathara Wisnu
Raseksa iki sembrono lan seneng ngrusak apa waé tanpa mikir dawa
Wonten ing ajaran agama Hindhu, Kālá (Sansekerta: कल) inggih punika putra Déwa Siwa ingkang dados déwa panguwaosipun wektu (tembung "kala" saking basa Sanskerta ingkang tegesipun wekdal)
Déwa Kala asring dipunsimbolaken mawi wujud raksasa ingkang wujud nggegirisi, boten kados Déwa
Wonten ing filsafat Hindhu, Kala minangka simbol bilih sinten kemawon boten saged nglawan hukum karma
Ewadene sampun wekdalipun nilar paken gesang ing donya, wekdal punika ugi "Kala" badhé mapag
Ewadene wonten ingkang kersa, badhé dipunbrasta déning Kala
Saéngga, Kala punika gadhah rupa ingkang nggegirisi, asipat meksa sadaya tiyang supados nurut kaliyan piyambakipun
Bambang Widjojanto Bambang Widjojanto (#ALIH) ya iku salah sawijining tokoh ingkang mbéla hak asasi manungsa ing Indonesia.Piyambaké tau dadi Ketua Yayasan Lembaga Bantuan Hukum Indonesia (YLBHI)
Piyambaké mbéla masarakat asli, kurban aniyaya sing ana gandhèng cènèngé karo hak - hak sipil lan pulitik
Ing taun 1993, piyambaké nampa penghargaan HAM Kennedy amarga mbéla hak - hak masarakat Irian Jaya
Kajaba dadi anggota aktif Kontras lan Konsorsium Nasional Reformasi Hukum, piyambakéuga anggota ICW ("Indonesia Corruption Watch", ICW minangka salah sawijining LSM antikorupsi ing Indonesia.
Fosforilasi Fosforilasi inggih punika lampiran kimia fosfor kanggé molékul, limrahipun gégayutan kaliyan simpénan Ènérgi ing salébéting ikatan kovalèn ingkang ugi kawujud
Tuladhanipun: lampiran gugus fosfot kaping tiga tumuju ing ADP ing pémbéntukan wujud Ènérgi ingkang langkung ènggal, ATP
fotofosforilasi inggih punika jénis fosforilase ingkang gégayutan kaliyan pémbéntukan ATP ing prosès fotosintesis.(dipununduh Tanggal 13 Oktober 2012)
Fosforilasi lan dèfosforilasi protèin punika mékanismé sèlular ingkang kasébar kanggé mérègulasi aktivitas protèin
Mani limrahipun Ènzim ingkang nransfér gugus fosfor saking ATP ing protèin inggih punika protèin kinasé
Résèptor tirosin kinasé mémfosforilasi tirosin ing résèptor tirosin kinasé sanès ing satunggal dimér
Fosforilasé inggih punika mékanismé ingkang wigati ing transduksi sinyalipun kanggé règulasi aktivitas Ènzim.(dipununduh Tanggal 13 Oktober 2012) Fosforilase Oksidatif
Fosforilasi Oksidatif inggih punika suatu lintasan mètabolismé ingkang gadhah ancas kanggé ngasilaken Ènérgi ingkang wujud ATP, inggih punika ginaakén ènérgi ingkang ucalakén déning oksidasi nutrièn
Lintasan punika cara ingkang Èfisièn ingkang ngasilaken ènérgi dipunbandingakén kaliyan prosès férmentasi saha Glikosis, anaèrob
Prosès punika kédadosan ing mitokondria
NADH lan FADH2 asil saking siklus asem nitrat punika bahan bakar ing prosès fosforilasi oksidasi ingkang mérdamél ing mitokondria
NADH saha FADH2 badhé ngélampahi pintén-pintén komplèks ing mèmbran mitokondria1.(dipununduh Tanggal 13 Oktober 2012)
Pémécahan glukosa dados Ènérgi APT, ing pundi Èlèktron dipunsérahakén déning rantai transpor Èlèktron ing mitokondria ingkang gabung kaliyan oksigèn kanggé ngasilakéén ATP ing mitokondria.(dipununduh Tanggal 13 Oktober 2012)
protèin kinasé punika Ènzim kinasé ingkang saged mémodifikasiakén protèin sanès kaliyam cara kimiawi inggih punika kaliyan nambahakén gugus fosfor ing protèin ingkang gadhah gégayutan fosforilasi
Fosforilasé mau ngasilaken pérubahan fungsinipun ing salébéting protèin
Targét ngubah aktivitas Ènzim, panggènanipun sèl utawi kaikét kaliyan protéin sanès
Tirosin kinasé punika Ènzim ingkang saged mindahakén fosfat saking ATP ingrésidu tirosin ing protèin
Tirosin kinasé punika subgrup kélas ageng protèin kinasé
Tirosin kinase kapérang dados kalih family mliginipun ya iku: reseptor tirosin kinase saha non reseptor tirosin kinase
Arachnida Arachnida yaiku salah sawijiné kelas kéwan invertebrata Arthropoda subfilum Chelicerata
Tuladha saka Arachnida yaiku mangga , kalajengking, lan tungau
Luwih saka 75.000 spésies Arachnida kang bisa tinemu déning para èlmuwan yaiku jinis mangga
Arachnida kalebu kéwan karnivora amarga racaké mangsa gegremet lan terestial kang urip ing dharat
Padatan, Arachnida kalebu kéwan kang urip ing dharatan
Nanging, uga ana kang urip ing sagara
Awaké kawangun saka "sefalotoraks", "abdomen", lan 4 pasang sikil
Arachnidéa duwé mripat tunggal, awaké "berbuku" lan bisa dibédakaké jinis lanang lan jinis wadon
Kéwan iki ora nduwé "antena" lan "mandibula"
Sistem pencernaan Arachnidaé kawangun saka lambé, tenggorokan, lambung, usus alus, anus, lan klanjer racun kanggo matèni mangsané
Rèspirasi Arachnida nganggo paru-paru buku lan trakéa